b"\n_START_ARTICLE_\nTrooping the Colour\n_START_SECTION_\nTrooping the Colour i London\n_START_PARAGRAPH_\nI Storbritannia forbindes seremonien spesielt med seremonien i forbindelse med Dronningens offisielle f\xc3\xb8dselsdag, og den kalles ogs\xc3\xa5 Dronningens f\xc3\xb8dselsdagsparade. Siden 1748 har seremonien markert monarkens offisielle f\xc3\xb8dselsdag. Siden 1820 har den v\xc3\xa6rt fastlagt som en \xc3\xa5rviss seremoni, mens den tidligere ble utf\xc3\xb8rt med ujevne mellomrom. Unntakene er dersom det er sv\xc3\xa6rt d\xc3\xa5rlig v\xc3\xa6r, dersom det er landesorg eller dersom andre spesielle omstendigheter inntreffer. Edvard VII la den til juni, ettersom det er en av de mest stabile m\xc3\xa5nedene i forhold til v\xc3\xa6ret._NEWLINE_Under seremonien viser Household Division og King's Troop \xc3\xa6re til monarken. Det er en parade p\xc3\xa5 The Mall til Buckingham Palace, med milit\xc3\xa6rkorps og divisjonen. Det er ogs\xc3\xa5 en salutt med 41 skudd fra Green Park og Royal Air Force flyr over. Etter seremonien f\xc3\xb8lger gardens vanlige vaktskifte._NEWLINE_Elisabeth II har v\xc3\xa6rt til stede hvert \xc3\xa5r unntatt i 1955, da en jernbanestreik forhindret henne fra \xc3\xa5 n\xc3\xa5 frem til London i tide. I et tilfelle ble hun utsatt for et attentatfors\xc3\xb8k p\xc3\xa5 vei til seremonien. P\xc3\xa5 hennes 80-\xc3\xa5rsdag i 2006 ble seremonien utvidet med en st\xc3\xb8rre overflyvning og en feu de joie."